Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
24 ก.พ. 2563

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลดลง -36.25 จุด (-2.42%) ปิดภาคเช้าที่ 1,458.84 จุด ด้วยมูลค่าการซื้อขาย 34,923.42 ล้านบาท
Most Positive Impact: GULF (+1.88 จุด), RATCH (+0.17 จุด), EGCO (+0.15 จุด)
Most Negative Impact: PTT (-3.32 จุด), CPALL (-1.88 จุด), AOT (-1.66 จุด)
ตลาดหุ้นไทยปรับตัวลงตามทิศทางตลาดหุ้นทั่วภูมิภาคเนื่องจากความกังวลการแพร่ระบาดของเชื้อไวรัสนอกประเทศจีน เช่น เกาหลี ญี่ปุ่น อิหร่าน ซึ่งเสี่ยงที่จะกระทบต่ออุตสาหกรรมของประเทศอื่นๆที่อยู่ใน supply chain
กลุ่มโรงกลั่นปรับตัวลงจากความเสี่ยงด้าน policy risk หลังมติของคณะทำงานเพื่อพลังงานที่เป็นธรรม ก่อให้เกิดความเสี่ยงต่อ GRM ให้ลดลงประมาณ 2.6 ดอลลาร์ฯ/บาร์เรล แม้มติดังกล่าวยังไม่เป็นที่สิ้นสุด แต่ก็สร้างบรรยากาศเชิงลบแก่กลุ่ม
ตัวเลขส่งออกเดือน ม.ค. ขยายตัวครั้งแรกในรอบ 6 เดือนที่ 3.35% YoY แต่หากหักทองคำและน้ำมันออก การส่งออกเดือน ม.ค.63 ลดลง 0.6% YoY ดีกว่าที่ตลาดคาดว่าจะหดตัว 3% YoY ขณะที่ตัวเลขนำเข้าหดตัว 7.9% YoY โดยรวมไทยขาดดุลการค้า 1.56 พันล้านเหรียญสหรัฐฯ มากกว่าคาดที่ -448 ล้านเหรียญสหรัฐฯ
แนวโน้มตลาดบ่าย
มุมมองตลาดคาด SET Index เคลื่อนไหวในกรอบ 1,450-1,470 จุด ยังคงเผชิญแรงกดดันจากการแพร่ระบาดของไวรัส และการเตรียมอภิปรายไม่ไว้วางใจรัฐบาล คาดนักลงทุนรอประเมินการแพร่ระบาดของไวรัสนอกประเทศจีนเป็นหลัก ขณะที่การฟื้นตัวของเศรษฐกิจจะฟื้นตัวแบบ UShape (ไม่ใช่ V-Shape) คือเศรษฐกิจและตลาดหุ้นจะใช้เวลาการฟื้นตัวนานกว่าเดิม
กลยุทธ์การลงทุนช่วงตลาดผันผวนแนะนำสะสม ADVANC (200-205) , GPSC ( 72-73) , CPF , STA และเลี่ยงลงทุน 2 กลุ่ม ได้แก่ กลุ่มธนาคาร และโรงกลั่น ซึ่งอาจเผชิญ Policy risk จากการคุมค่าธรรมเนียมและการปรับสูตรหน้าโรงกลั่น ซึ่งคาดจะมีการประชุมใน มี.ค.
ประเด็นเศรษฐกิจสำคัญ วันอังคาร : ติดตามตัวเลข GDP 4Q19 ของเยอรมันคาด +0.1% QoQ และ +0.3% YoY และดัชนีความเชื่อมั่นผู้บริโภคสหรัฐฯ เดือน ม.ค. คาด +0.3% MoM วันพุธ: ติดตามตัวเลขยอดขายบ้านใหม่ของสหรัฐฯ คาด +2.3% MoM ตัวเลขสต๊อกน้ำมันดิบสหรัฐฯ คาด 2.5 ล้านบาร์เรล เทียบสัปดาห์ก่อนที่ 0.4 ล้านบาร์เรล และถ้อยแถลงของประธาน ECB วันพฤหัสฯ : ติดตามตัวเลขสั่งซื้อสินค้าคงทนสหรัฐฯ เดือน ม.ค. คาด -1.5% MoM ยอดขายบ้านรอโอนสหรัฐฯเดือน ม.ค. คาด +2.9% MoM วันศุกร์ : ติดตามดุลบัญชีเดินสะพัดของไทยเดือน ม.ค. คาดเกินดุลลดลงจากเดือนก่อนที่ 4.1 พันล้านเหรียญสหรัฐฯ จากผลกระทบ COVID-19 และตัวเลข Core PCE Price Index ของสหรัฐฯเดือน ม.ค. คาด +1.7% YoY
หุ้นแนะนำ ADVANC STA